**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 16.04.2019.godine broj: 01-3-56-37/19 imenovani smo u komisiju za ocjenu i odbranu završnog rada na drugom (II) ciklusu studija   
(4+1) studenta **Anela Brulića** pod naslovom:

**SAVREMENI SIGURNOSNI IZAZOVI U REGIJI ZAPADNOG BALKANA: ANALIZA TRENDOVA**

Komisija je u sastavu:

1. Prof.dr. Vlado Azinović, predsjednik
2. Prof.dr. Sead Turčalo, član
3. Prof.dr. Mirza Smajić, član
4. Prof.dr. Nerzuk Ćurak, zamjenski član

Mentor rada je prof.dr. Sead Turčalo.

Shodno Pravilima studiranja drugi (II) ciklus studija na Univerzitetu u Sarajevu, student je podnio zahtjev za ocjenu i odbranu završnog rada i priložio sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student položio sve ispite i izvršio druge obaveze predviđene studijskim programom.

Pregledom rada komisija je ocijenila da se student **Anel Brulić** pridržavao teme za izradu završnog rada. Daje se kratak rezime završnog rada:

Kandidat Anel Brulić je u svom radu analizirao različite sigurnosne izazove i njihovu transformaciju u regiji Zapadnog Balkana. Generalne hipoteze rada glasi da je u regiji Zapadnog Balkana politička nestabilnost otežava suprotstavljanje sigurnosnim izazovima i pogoduje rastućem trendu pojave nekonvencionalnih prijetnji sigurnosti. Kandidat navodi da neriješena politička pitanja u državama Zapadnog Balkana, visok stepen korupcije, prisutnost organizovanog kriminala, nedostatak ekonomskih perspektiva, širenje siromaštva i goleme nezaposlenosti mladih i drugi sigurnosni trendovi poput jačanja raznih oblika ekstremizma ugrožavaju stabilnost ove regije. U uslovima političke, socijalne i ekonomske nestabilnosti, koji su posljedica proteklih dešavanja, za očekivati je da može doći do ozbiljnijih prijetnji miru i sigurnosti.

U protekloj deceniji sigurnosni izazovi su se znatno promijenili, te su se javili i novi oblici sigurnosnih prijetnji koji do sada nisu bili toliko izraženi. Razvoj tehnologija i ekspanzija društvenih mreža postali su glavna platforma za širenje različitih ideologija koje često mogu biti usmjerene na ugrožavanje sigurnosne situacije. Ovaj tehnološki napredak doveo je i do pojave tzv. „hibridnih ratova“ koji napredne tehnologije koriste u propagandne svrhe. Hibridni ratovi su usko povezani i sa cyber kriminalom budući da sukobljene strane najčešće koriste niz neregularnih oblika ratne taktive kao što su sofisticirane propagandne tehine, cyber napadi, tajne akcije, medijske manipulacije, ekonomske prijetnje i slično. Cyber napadi danas često služe kao moćno sredstvo kojim se može ugroziti nacionalna sigurnost jedne države ili nekog drugog međunarodnog subjekta. Prvi dio se fokusira na važne aspekte teme kroz nekoliko potpoglavlja, u kojima raspravlja o pojmu sigurnosti općenito, opće odredbe sigurnosti, definiciju pojma sigurnosti, razvoj sistema nacionalne sigurnosti, te deskripciju klasičnih i savremenih sigurnosnih izazova. Drugi dio rada razmatra sigurnosni sistem Bosne i Hercegovine sa posebnim naglaskom na ustavnu strukturu BiH i postratni razvoj sistema sigurnosti u Bosni i Hercegovini. Treće dio rada se odnosi na analizu savremenih izazova i prijetnji. U ovom poglavlju kandidat detaljnije analizira sigurnosne izazove poput korupcije, organiziranog kriminala, zločina iz mržnje, terorizma, hibridnog ratovanja, cyber sigurnosti i migracija. U zaključku rada kandidat navodi da su brze i teško predvidive promjene kao i čvrste veze između unutarnje i vanjske sigurnosti ključna zajednička karakteristika koja opisuje aktualno sigurnosno okruženje na Zapadnom Balkanu. Brulić smatra da je situacija na Zapadnom Balkanu još uvijek je pod utjecajem posljedica raspada nekadašnje Jugoslavije, geostrateških interesa globalnih i regionalnih igrača na ovom prostoru te prelijevajućih učinaka kriza u evropskom susjedstvu. Kandidat smatra da različiti pokazatelji slabog funkcionisanja institucija države onemogućavaju djelotvorno suprotstavljanje organizovanom kriminalu, borbi protiv proizvodnje i prometa opojnih droga i korupcije.

Komisija konstatira da je završni rad studenta **Anela Brulića** rad u kojem je student obradio odabranu temu primjenom naučnih/stručnih metoda, te time dokazao da je savladao nastavni plan i program studija, stekao potrebno znanje i osposobio se za njegovu primjenu, kao i da je osposobljen da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentu **Anelu Bruliću** odobri javnu odbranu.

Sarajevo, 22.11.2019.godine

K O M I S I J A:

|  |  |
| --- | --- |
| 1. |  |
| 2. | Prof.dr. Vlado Azinović, predsjednik |
| 3. | Prof.dr. Sead Turčalo, mentor/član |
|  | Prof.dr. Mirza Smajić, član |

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr. Nerzuk Ćurak, zamjenski član